# Hapet Thirrja për mobilitete studentësh dhe stafi të UPT-së në kuadër të Marrëveshjes KA1, të Programit Erasmus +

**në USAMV Cluj-Napoca, Cluj-Napoca, Romania**

Në kuadër të marrëveshjes KA1 bilaterale, është hapur thirrja për aplikime për bursa për mobilitete për studentë dhe staf të Universitetit Politeknik të Tiranës, në USAMV Cluj-Napoca, Faculty of Silviculture and Cadastre, Cluj-Napoca, Romania.

**Mobiliteti i student**ë**ve:**

**Llojet e mobilitetit t**ë **student**ë**ve përfshijnë:** Shkëmbimin e studentëve për studime dhe internship.

**Nivelet e mobilitetit për studentët:** Studentët duhet të jenë të regjistruar në Fakultetin e Inxhinierisë së Ndërtimittë Universitetit Politeknik të Tiranës.

* Studentë të nivelit Bachelor, të cilët të kenë përfunduar vitin e parë të studimeve;
* Studentë të nivelit Master;
* Studentë të nivelit PhD.

**Kohëzgjatja e bursave për studentët:** Semestri i II i vitit akademik 2024 – 2025

# Numri total i studentëve: 2

**Dokumentat e nevojshme për aplikim:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Anglisht);
* Dokumenti Learning Agreement\*\*.

\*Ofrohen kurset e studimit në gjuhën angleze, ku niveli minimal i kërkuar për gjuhën është B2. Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT](http://www.ets.org/toefl) [Certificate,](http://www.ets.org/toefl) [Cambridge Certificate, IELTS](http://www.cambridgeesol.org/exams/fce/index.html) [Certificate.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në USAMV Cluj-Napoca lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Koordinatori Akademik i Fakultetit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për t’u njohur me listën e lëndëve, si dhe për një informacion të plotë mbi USAMV Cluj-Napoca, ju lutemi klikoni te: <https://www.usamvcluj.ro/en/> , [Non-EU Mobilities – Erasmus+ Program](https://erasmus.usamvcluj.ro/non-eu-mobilities/) , [Forestry and Land Survey](https://fsc.usamvcluj.ro/en/)

Studentët Master ofertën mund ta gjejnë te: <https://www.usamvcluj.ro/en/wp-content/uploads/2024/05/Plan-de-invatamant-MASTER-SMC-2023-2025-cu-optionale-eng.pdf>

**Mobiliteti i stafit:**

**Shkëmbimin e stafit për mësimdhënie ose trajnim nga:**

**-** Fakulteti i Inxhinierisë së Ndërtimit;

- Njësitë e tjera në UPT, nëse janë brenda ofertës së *Faculty of Silviculture and Cadastre.*

**Numri total i stafit: 3** (Për mësimdhënie, ose për trajnim)

**Koha e kryerjes së mobilitetit:** Semestri i II i vitit akademik 2024 – 2025

# Dokumentat e nevojshme për aplikim për stafin:

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës\*\*;
* Dokumenti i Mobility Agreement (Staff Mobility for Teaching/Training) për stafin në universitetin pritës\*\*\*;
* Motivation Letter;
* English Language Competency (B2 or higher according to the CEFR).

\*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore ku aplikani bën pjesë.

\*\*Kandidatët që do të aplikojnë për të qenë pjesë e mobiliteteve si staf në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.

\*\*\* Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.

*P*ë*r nj*ë *informacion m*ë *t*ë *plot*ë *mbi l*ë*vizshm*ë*rin*ë *e stafit, ju lutemi klikoni te****:***[***https://erasmus.usamvcluj.ro/non-eu-mobilities/***](https://erasmus.usamvcluj.ro/non-eu-mobilities/)

***Afati për aplikim, pranë Drejtorisë së Komunikimit dhe Koordinimit në UPT:*** Deri më 15 janar 2025, ora 12.00

Për informacione shtesë në lidhje me procesin e aplikimit në UPT mund të kontaktoni në email: [rkodra@upt.al](mailto:rkodra@upt.al) dhe [abeqo@upt.al](mailto:abeqo@upt.al)